ബാക്കു മൃഗശാല

അസർബൈജാനിലെ ബാക്കുവിൽ സ്ഥിതി ചെയ്യുന്ന ഒരു സുവോളജിക്കൽ പാർക്കാണ് ബാക്കു മൃഗശാല (അസർബൈജാനി: Bakı zooloji parkı). അസർബൈജാനിലെ ഏറ്റവും പഴക്കം ചെന്ന മൃഗശാലയാണിത്. 1928 ലാണ് ഇത് തുറന്നത്. അസർബൈജാനിലെ സാംസ്കാരിക വിനോദസഞ്ചാര മന്ത്രാലയത്തിന്റെ കീഴിലാണ് ഇതിന്റെ പ്രവർത്തനംВ бакинском зоопарке будет увеличена площадь вольеров для хищников. 4.25 ഹെക്ടർ പ്രദേശത്ത് 150-ലേറെ സ്പീഷീസുകളിലായി 1200-ഓളം ജീവികൾ ഈ മൃഗശാലയിലുണ്ട്.https://jam-news.net/baku-zoo-to-undergo-reconstruction

ചരിത്രം
1928 ൽ ലുനാചാർസ്കിയുടെ പേരിലുള്ള ഒരു പാർക്കിന്റെ പ്രദേശത്താണ് ബാക്കു മൃഗശാല തുറന്നത്.https://www.azernews.az/travel/117376.html (ഇന്ന് ഈ പാർക്കിന് നിസാമിയുടെ പേരാണ് നൽകിയിരിക്കുന്നത്.)  1942-ൽ പഴയ റോസ്തോവ് മൃഗശാലയുടെ സ്ഥാനത്ത് ഒരു പുതിയ മൃഗശാല സ്ഥാപിക്കപ്പെട്ടു. 1958 വരെ റെയിൽവേ സ്റ്റേഷന് സമീപം ഒരു ചെറിയ പ്രദേശത്ത് ഈ സുവോളജിക്കൽ പാർക്ക് സ്ഥിതി ചെയ്തു. 1958-ൽ മൃഗശാലയെ ബാകുവിന്റെ പ്രാന്തപ്രദേശത്തുള്ള ബെയ്ൽ ടൗൺഷിപ്പിലേക്ക് മാറ്റി. 1970 കളുടെ മധ്യത്തിൽ ഒരു മണ്ണിടിച്ചിൽ സംഭവിക്കുകയും, കൂട് തകർന്ന് ഒരു സിംഹവും കരടിയും മരിക്കുകയും ചെയ്തു. ഈ സംഭവം മൃഗശാലയ്ക്ക് പുതിയതും സുരക്ഷിതവുമായ ഒരു സ്ഥലത്തെക്കുറിച്ച് ചിന്തിക്കാൻ അധികാരികളെ പ്രേരിപ്പിച്ചു, പക്ഷേ ഒരു തീരുമാനമെടുക്കുന്നതുവരെ, മൃഗശാലയെ താൽക്കാലികമായി റാസിൻ ടൗൺഷിപ്പിലേക്ക്  (ഇന്നത്തെ ബക്കിഖനോവ് ടൗൺഷിപ്പ്) മാറ്റിസ്ഥാപിച്ചു, അവിടെ 1985 വരെ അത് സ്ഥിതി ചെയ്തു. 
ഈ കാലയളവിൽ സുവോളജിസ്റ്റുകളുടെയും ബയോളജിസ്റ്റുകളുടെയും മറ്റ് സ്പെഷ്യലിസ്റ്റുകളുടെയും ഒരു വിദഗ്ദ്ധ സംഘം ബാകുവിലെ നരിമാനോവ് റേയോണിന്റെ പ്രദേശത്ത് സ്ഥിതിചെയ്യുന്ന ഒരു പാർക്ക് മൃഗങ്ങളുടെ വാസസ്ഥലത്തിന് അനുയോജ്യമായ സ്ഥലമാണെന്ന് കണ്ടെത്തി. കുട്ടികൾക്കായി റെയിൽവേ സ്റ്റേഷന് സമീപം ഒരു പുതിയ മൃഗശാലയുടെ നിർമ്മാണം ആരംഭിച്ചു, പദ്ധതി പ്രകാരം 45 ഹെക്ടർ (110 ഏക്കർ) ഇതിനായി അനുവദിച്ചു. നിർമ്മാണം വേഗത്തിലാക്കാൻ താൽക്കാലികമായി 2.25 ഹെക്ടർ (5.6 ഏക്കർ) ഭൂമി മാത്രമേ ഉപയോഗിക്കാവൂ എന്നും പിന്നീട് മൃഗശാലയിൽ കുട്ടികൾക്കായി വൃത്താകൃതിയിലുള്ള റെയിൽവേ നിർമ്മിച്ച് പ്രദേശം വികസിപ്പിക്കാനും തീരുമാനിച്ചു. സന്ദർശകർക്ക് ദിവസവും രാവിലെ 10:00 മുതൽ വൈകുന്നേരം 5:30 വരെ ബാക്കു സുവോളജിക്കൽ പാർക്ക് സന്ദർശിക്കാം.

1979 ൽ പുതിയ മൃഗശാലയുടെ നിർമ്മാണത്തിന് ആവശ്യമായ തുക അനുവദിച്ചുവെങ്കിലും ധനകാര്യത്തിലെ അപര്യാപ്തത കാരണം 5 വർഷം നീണ്ടു. അവസാനം, 1985 സെപ്റ്റംബർ 1 ന് പുതിയ ബാക്കു മൃഗശാല ഇപ്പോൾ സ്ഥിതിചെയ്യുന്ന ഇടത്തിൽ പ്രവർത്തനക്ഷമമാക്കി വീണ്ടും സന്ദർശകർക്കായി തുറന്നു.Немного о проблемах бакинского зоопарка
2001 ൽ, ബാക്കു 2 ഹെക്ടർ (4.9 ഏക്കർ) പ്രകാരം മൃഗശാലയ്ക്ക് അനുവദിക്കുകയും, മൃഗശാലയുടെ മൊത്തം വിസ്തീർണ്ണം 4.25 ഹെക്ടറായി (10.5 ഏക്കർ) വികസിപ്പിക്കുകയും ചെയ്തു.
2008-ൽ മിൻസ്കിൽ നിന്ന് ബാക്കു മൃഗശാലയിലേക്ക് നൈൽ മുതലകൾ, നാസുവാസ്, ചിൻചില, മാൻ, ഈജിപ്ഷ്യൻ നായ്ക്കൾ, ലിൻക്സ് എന്നിങ്ങനെ ആറ് ഇനം വിദേശ മൃഗങ്ങളെ വിമാനമാർഗ്ഗം എത്തിക്കുകയുണ്ടായി.
2010 ൽ മൃഗശാലയുടെ പ്രദേശങ്ങളിൽ നിർമ്മാണ പ്രവർത്തനങ്ങൾ ആരംഭിച്ചു, ഇതിന്റെ ഫലമായി കുട്ടികൾക്കായി ഒരു പുതിയ റെയിൽവേ സ്റ്റേഷൻ പൂർണ്ണമായും പുനർനിർമ്മിച്ചു. മൃഗശാല പുനരധിവസിപ്പിക്കുന്നതിനെക്കുറിച്ചുള്ള പ്രശ്നം വീണ്ടും അജണ്ടയിൽ ഉൾപ്പെടുത്തി.
2000 മുതൽ വിവിധ മൃഗസംരക്ഷണ സംഘടനകൾ ഈ മൃഗശാലയുടെ വ്യവസ്ഥകളെക്കുറിച്ചും പൊതു സുരക്ഷയെക്കുറിച്ചും ആശങ്ക പ്രകടിപ്പിച്ചിരുന്നു.

ചിത്രശാല

അവലംബം

പുറത്തേയ്ക്കുള്ള കണ്ണികൾ
ബാകു സൂ, യൂട്യൂബ്
വർഗ്ഗം:അസർബെയ്ജാൻ
വർഗ്ഗം:മൃഗശാലകൾ